Hvem kjører deg hjem?

Hvor trygt er det egentlig for kvinner å ta taxi alene hjem fra byen om kvelden? I Brennpunkt får du høre historien til tre kvinner som har blitt utsatt overgrep på drosjetur. Bør de som har blitt dømt i slike saker bli fratatt retten til å kjøre drosje? Er det for enkelt å skaffe seg falsk kjøreseddel? Vi møter en sjåfør som forteller hvordan det var å kjøre drosje uten tillatelse. Vi følger også politiet i etterforskningen av en sak der over 30 sjåfører var mistenkt for å ha svindlet med kjøreseddelen.